ປະທານສະພາແຫ່ງຊາດ ຫງວຽນຊິງຮຸ່ງ ມາຮອດປັກກິ່ງເລີ່ມຕົ້ນການຢ້ຽມຢາມຈີນ
(ທ່ານປະທານສະພາແຫ່ງຊາດ ຫງວຽນຊິງຮຸ່ງເລີ່ມຕົ້ນການ
ຢ້ຽມຢາມມິດຕະພາບ ສາທາລະນະລັດປະຊາຊົນ ຈີນ )
ເວລາ 10 ໂມງ 30 (ຕາມເວລາ ປັກກິ່ງ), ວັນທີ 23/12, ທ່ານປະທານສະພາແຫ່ງຊາດ ຫງວຽນຊິງຮຸ່ງ ແລະ ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ ໄດ້ໄປຮອດສະໜາມບິນສາກົນ ນະຄອນຫລວງ ປັກກິ່ງ, ເລີ່ມຕົ້ນການຢ້ຽມຢາມມິດຕະພາບ ສາທາລະນະລັດປະຊາຊົນ ຈີນ ຢ່າງເປັນທາງການ ຕາມຄຳເຊີນຂອງທ່ານ ຈາງຕິຈຽງ, ກຳມະການຜູ້ປະຈຳການກົມການເມືອງ, ປະທານສະພາແຫ່ງຊາດ ຈີນ. ຕ້ອນຮັບທ່ານປະທານສະພາແຫ່ງຊາດ ຫງວຽນຊິງຮຸ່ງ ແລະ ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມຢູ່ສະໜາມບິນສາກົນທີ່ນະຄອນຫຼວງ ປັກກິງ, ມີທ່ານຮອງຫົວໜ້າກຳມາທິການການຕ່າງປະເທດ, ສະພາແຫ່ງຊາດຈີນ, ຫົວໜ້າກຸ່ມລັດຖະສະພາມິດຕະພາບຈີນ - ຫວຽດນາມ ຈ໋າວອວຍເຈົາ ແລະ ຜູ້ຕາງໜ້າບັນດາຫົວໜ່ວຍທີ່ຂຶ້ນກັບສະພາແຫ່ງຊາດຈີນ.
ການຢ້ຽມຢາມມິດຕະພາບຈີນ ຢ່າງເປັນທາງການຂອງທ່ານປະທານສະພາແຫ່ງຊາດຫວຽດນາມ ຫງວຽນຊິງຮຸ່ງ ດຳເນີນໄປໃນລະຫວ່າງວັນທີ 23-27/12. ຕາມແຜນການແລ້ວ, ຢູ່ນະຄອນຫຼວງປັກກິງ, ທ່ານປະທານສະພາແຫ່ງຊາດ ຫງວຽນຊິງຮຸ່ງ ແລະ ຄະນະຜູ້ແທນຂັ້ນສູງ ຫວຽດນາມຈະກຳເນີນການເຈລະຈາກັບທ່ານປະທານສະພາແຫ່ງຊາດຈີນ ຈາງຕີຈຽງ. ປະທານສະພາແຫ່ງຊາດຫງວຽນຊິງຮຸ່ງ ກໍຈະມີບັນດາການພົບປະເຈລະຈາກັບທ່ານເລຈາທິການໃຫຍ່, ປະທານປະເທດຈີນ ສືຈິນຜິງ ແລະ ພົບປະເຈລະຈາກັບທ່ານປະທານສະພາປຶກສາການເມືອງປະຊາຊົນຈີນ ຢູເຈິງເສິງ. ທ່ານປະທານສະພາແຫ່ງຊາດ ຫງວຽນຊິງຮຸ່ງ ແລະ ຄະນະຜູ້ແທນກໍຈະສະຫງວນເວລາໄປຢ້ຽມຢາມ, ພົບປະ, ໂອ້ລົມສົນທະນາກັບພະນັກງານສະຖານທູດ ແລະ ພໍ່ແມ່ປະຊາຊົນຊາວຫວຽດນາມ ອາໄສຢູ່ປັກກິງ.
ການຢ້ຽມຢາມມິດຕະພາບຈີນ ຢ່າງເປັນທາງການຂອງທ່ານປະທານສະພາແຫ່ງຊາດ ຫງວຽນຊິງຮຸ່ງ ແລະ ຄະນະຜູ້ແທນຂັ້ນສູງສະພາແຫ່ງຊາດຫວຽດນາມ ເພື່ອແນໃສ່ຫັນບັນດາຂໍ້ຕົກລົງຂັ້ນສູງເຊິ່ງ 2 ຝ່າຍບັນລຸໄດ້ໃນບັນດາການພົບປະຜ່ານມາໃຫ້ເປັນລະອຽດ; ພ້ອມທັງກະຕຸກຊຸກຍູ້ການພົວພັນຄູ່ຮ່ວມມືຍຸດທະສາດຮອບດ້ານຫວຽດນາມ - ຈີນ ໃຫ້ພັດທະນາສະຖຽນລະພາບ, ປອດໄສ, ໝັ້ນຄົງ ເພື່ອຜົນປະໂຫຍດຂອງແຕ່ລະປະເທດ, ເພື່ອສັນຕິພາບ ແລະ ຄວາມວັດທະນາຖາວອນຢູ່ພາກພື້ນ ແລະ ໃນໂລກ.
(ແຫຼ່ງຄັດຈາກ VOV)